JohanHeinsen/ENO huggingface dataset:
Aalborgs Stifts Adresseavis, 1824-04-28
Jfølge en Correspondentefterretning i Journ des Deb. er Staden Lepanto den 15de Marts faldet i Grækernes Hænder. Philhellenernes Skyts under Oberst Stanhope havde skudt Breschen, og da Jussuf=Pascha under enhver Betingelse afslog den ham tilbudne Capitulation, beredte Man sig til Storm, der og Natten før den 15de blev udført før Solens Opgang, under Anførsel af Constantin Bozaris og NikitasTurkophages (Tyrkeæderen); saa at Korsets Fane Kl. 7 om Morgenen vaiede fra Lepantos Mure. Endeel af Tyrkerne, og deriblandt, som det synes, ogsaa Jussuf er omkommen, ogsaa skal et meget rigt Bytte af Penge, Munition, Vaaben, Bagage, og Effekter være falden i Grækernes Hænder. - Endog østerr. Beobachter maa, hvor nødig den end vil, indrømme, at Grækerne have havt nogle Fordeele. Jfølge tidligere Beretninger, siger den, vare 4 til 5000 Jnsurgenter, trængt frem til Kombotti, nogle Mile fra Arta, men havde dog snart trukket sig tilbage til Bjergene ved Makrinoros. Men ifølge de nyeste Beretninger havde det Rygte udbredt, sig, at Jnsurgenterne vare i Besiddelse af Arta. Mange tvivlede endnu derom, fordi Jnsurgenterne ganske mangle Skyts. Dog fik Efterretningen mere Troværdighed ved Omer Paschas tvetydige og gaadefulde Opførsel og hans utilstrækkelige Forholdsregler. - Tilstanden i Akarnanien og Epiros, vedbliver bemeldte Blad, er endnu stedse meget betænkelig for Porten. Paschaen af Scutari trækket et Korps af 15000 Mand sammen, hvormed han vil aabne et nyt Feldttog mod Mesolongi. Han meente, at dette kunde skee i April Maaned, men hidintil ere de vigtigste Punkter af det sydlige Albanien foruroligede af de meget talrige Jnsurgent bander, og skulde det lykkes dem, at sætte fast Fod i Arta eller Prevesa, vilde det være en betydelig hindring for Tyrkernes tilkommende Operationer. - Om Fæstningen Korons Jndtagelse fortæller den os, at nogle Hundrede Mand Græker vilde overrumple den og havde derfor indledt hemmelige Forstaaelser i det Jndre af Pladsen. Men disse bleve forraadte ved Mainotternes Troløshed og Projectet maatte derfor opgives. - Spectateur oriental beretter om en Nedsabling af 84 Græker paa Chios, som blev foranlediget derved, at en Tyrk paa Veien til Staden var styrtet med sin Hest, og havde derved faaet sit Sværd op i Legemet, og at de andre Tyrker, som kom til, mistænkte Grækerne derfor, hvorpaa Myrderiet begyndte den 17de f. M. og endte først den 19de Om de græske tyrkiske Anliggender ialmindelighed siger et wiener Blad, at der vel endnu svæver et Mørke derover; men Bedreunderrettede paastaae dog, at de nærme sig meer og meer deres Udvikling. De store europæiske Magter handle med den fuldkomneste Enighed, og Man skal for sidste Gang hos Porten ikke have andraget paa Fyrstendommernes Rømning, men have forlangt den.
Aalborgs Stifts Adresseavis, 1824-04-28
Algier. Algiererne have endnu i Midten af Marts ganske nærved de cataloniske Kyster borttaget 2 spanske Skibe og bortført Mandskabet som Fanger. Men Man veed ikke, hvorhen de have bragt deres Priser, der langs Østkysten af Spanien allerede ere meget talrige; thi Algier selv er blokeret af Engellænderne og inærheden af de algierske Kyster krydse de nederlandske Skibe, der holde nøie Opsigt.
Aalborgs Stifts Adresseavis, 1824-04-28
Fædrelandet.
Aalborgs Stifts Adresseavis, 1824-04-28
Kjøbenhavn. Den 21de April afreiste Hs. Høihed Prinds Christian herfra til Odense, og efter et 3 Ugers Ophold der, ventes Hs. Høihed her tilbage.
Aalborgs Stifts Adresseavis, 1824-04-28
Restaurateur May paa Kongens Nytorv har indrettet et Værelse, der er smagfuldt decoreret, til Schackspillere.
Aalborgs Stifts Adresseavis, 1824-04-28
Det vil udentvivl blive meget besøgt, da Man hidindtil har savnet en saadan Schackklub her.
Aalborgs Stifts Adresseavis, 1824-04-28
Professor C. Molbeck arbeider paa trende for vor Literatur vigtige Værker, nemlig en fuldstændig dansk Ordbog, et dansk Dialect-Lexicon eller en Landskabs-Ordbog, og et dansk Glossarium.
Aalborgs Stifts Adresseavis, 1824-04-28
Paa Hjørnet af Nykongensgade og Philosophgangen, forevises i denne Tid for Penge en levende Søe-Ulv.
Aalborgs Stifts Adresseavis, 1824-04-28
J en Kroe paa Strandveien omtrent 1/2 Miil fra Kjøbenhavn skal have tildraget sig følgende: Henimod Aften kom en Vogn kjørende og holdt udenfor bemeldte Kroe. Tre Personer stege af og gik ind i Kroen, hvor de, efter at have fortæret noget, bade Verten, om han vilde tillade, at de maatte lade en stor Foustage, som de havde paa Vognen, staae hos ham Natten over, da den var i Veien paa Vognen. Verten tog da imod den, hvorpaa de kjørte afsted. Kort efter kom en Slagter ind i Kroestuen med en stor Hund, der vedblev uophørligen at gjøe og snuse ved Foustagen, hvilket vakte Mistanke, idet man vilde aabne den, gik et Pistolskud af, og Man opdagede en stor Karl, der strax bekiendte, at han var forsynet med en Pibe for ved Midnat at give de andre tre et Signal, paa hvilket de skulde komme til og plyndre hele Huset, saavidt det stod i deres Magt. Ved Hielp af Piben skal Man rigtig have faaet fat paa de tre andre Spidsbuber og overantvordet dem til Øvrigheden. (Aarhuus Avis.) Cours den 23de April. Hamb. 2 M. 244, a vista 247. Spec. 250. - Specier solgtes til 15 Rbmk. Disconto 5 pC. - 4 pCt. Kongl. Obligat. (uden Renter, 93 a 93 1/2. Nationalbank-Oblig. (af Laanet 4 Februari 1820, uden Renter) 103 1/2 a 104 Rbd. r. S. eller 1291. Rbd. Sedler pr. 100 Rbd. r. S. Hamborger Laan af 1819. 3000 Bcomk. 96. Dito 4000 Bcomk. 95. - 6 pC. norske Obligationer ved Hambro & Søn 106 1/2. - Norske Speciessedler pr. 10 Spec. 16 1/2. - Svenske Sedler 58 1/2. - Asiatiske Actier 100.
Aalborgs Stifts Adresseavis, 1824-04-28
Odense. Efter den længe vedholdende Nattefrost og skarpe østlige og nordlige Vinde, har endeligen Barometrets Falden bebudet os mildere Veirligt. Vinden er idag S. V. og Luften viser Tordenskyer, som da vel bringe os den længe forhaabede Regn, Jorden saa høit trænger til. J Middagsstunden havde vi idag Sommervarme 12 Grader.
Aalborgs Stifts Adresseavis, 1824-04-28
Aarhuus. Den forleden her i Byens Arresthuus indlogeerte Kieltringbande blev første Paaskedag forøget med endnu tre Personer af samme Caliber. - Den 22de April opkom der en frygtelig Jldebrand paa Serritzlevgaard, hvis samtlige Bygninger siges at være brændte paa Borggaarden nær. - Nu seer Man Storken rundt omkring heri Nabolavet. Ogsaa et andet Foraarstegn er det, at Reier alt i nogle Dage har været budt tilfals.
Aalborgs Stifts Adresseavis, 1824-04-28
Viborg. J Landsoverretten blev den 8de Marts afsagt Dom i Sagen, anlagt af Gaardmand Christen Schiørring i Holme mod Administrations- og Realisations-Commissionen for Geheimekonferentsraad Guldencrones Eiendele, angaaende 1200 Rbd. Sedler, som Appellanten skylder Jndstævnte efter Obligation, saaledes: Appellanten bør betale de paastævnede 1200 Rbd. til Realisations Commissarierne imod at faae dem afskrevne paa den omhandlede Obligation, med Renter 5 pCt. fra 11te Juni 1819. Appellanten betaler Omkostningerne ved Herredstinget med 12 Rbd. Sølv og ved Landsoverretten med 16 Rbd. Sølv. Den 15de Marts. J Sagen, Viinhandler S. Lauritzen, af Horsens mod Capitain og Grosserer Schou i Kjøbenhavn, angaaende 648 Rbd. 71 s. Sedler og Tegn, som denne affordrer ham efter Contocourant, blev Dommen som den ved Horsens Bytingsret var afsagt, nemlig, at Lauritzen bør betale til Schou 648 Rbdlr. 71 s. med Renter 4 pCt. fra 13de Marts 1822, samt Omkostninger 25 Rbd. Sølv. Ogsaa forbeholdtes det Offentlige Ret til at paatale, hvorvidt af den omhandlede Fordring er taget Aager.
Aalborgs Stifts Adresseavis, 1824-04-28
J Sagen, anlagt af Søren Laursen Møller af Grøested mod Sognefogden Erik Christensen af Veierslev m. fl., angaaende de Sidstes formeentlige Ret til fortrinlig Udbetaling af 506 Rbd. Sølv med Renter m. v. af Kiøbesummen for Niels Henriksen Bachs Gaard i Truest, i hvilken Gaard Møller derimod formener sig første Prioritetret efter Panteobligation af 11te December 1816 for 300 Rbd. N. V., faldt den Dom: at Sognefogden C. Christensen, samt Formynderne Peder Andersen og Jens Overgaard af Gjern, bør paa Maren og Else Marie Nielsdatters Vegne være berettigede til hos Jncassator, forlods af Auctionsbeløbet for N. H. Bachs solgte Gaard at hæve for Penge og Vare i Alt 506 Rbd. Sølv med Renter 4 pCt. fra Snapsting 1821 af de 400 Rbd. indtil Betaling skeer, samt for Udlæggets Bekostning 10 Rbd. 3 Mk. Sølv. Omkostningerne for begge Retter ophæves.
Aalborgs Stifts Adresseavis, 1824-04-28
Den 22de Marts blev afsagt Dom i Sagen, anlagt af Møller Nellemann af Løystrup Mølle mod Kammerherre Arenstorff til Overgaard, angaaende 1968 Rbd. 4 Mk. 4 1/2 s. Sølv, som affordres Sidste formedelst indgaaet Selvskyldner-Caution forH. H. Ammisbøll, saaledes: Kammerherre Arenstorff bør imod at betale til Møller Nellemann 1968 Rbd. 4 Mk. 4 1/2 s. Sølv med lovlige Renter fra 9de September f. A., for dennes Tiltale fri at være. Processens Omkostninger for Landsoverretten betaler Kammerherre Arenstorff med 30 Rbd. Sølv. Kongens Kasses Ret forbeholdes til Vedkommende i Anledning af at det paastævnte Revers ikke findes at være skrevet paa behørigt stemplet Papiir.
Aalborgs Stifts Adresseavis, 1824-04-28
J Sagen, befalet for Peder Jespersen Sem, mod Rasmus Nielsen, Kirkeværger i Sem og Søren Pedersen sammesteds, betræffende Restancer for Aarene 1818, 19 og 20 til Kirken, hvilke formeentlig hvile paa Peder Jespersens Gaard, bekræftedes Herredstingsdommen: at Peder Jespersen bør til Sem Kirke udrede den resterende Afgivt for 1818 med 4 Skpr. Rug, for 1819 med 1 Td. 2 Skp. Rug, for 1820 med 1 Td. 2 Skp. Rug og 3 Td. Byg efter hver af de nævnte Aars Capitelstaxt, saa bør han og betale Sagens Omkostninger med 20 Rbd. Sølv. For Hans Jensens Vedkommende afvises Sagen. Omkostningerne for Landsoverretten betaler P. Jespersen med 24 Rbd. Sølv.
Aalborgs Stifts Adresseavis, 1824-04-28
J Sagen, Proprietair Foss til Duegaard mod Apotheker Baadsgaard i Mariager, angaaende Tilbagelevering af en Pulsvaad med Kaag og Tilbehør, som Foss har ladet fratage Baads gaards Fiskere under Udøvelsen af Fiskerie i Kielstrup Søe, hvorhan formener sig ene fiskeberettiget, afsagdes følgende Dom: Apotheker Baadsgaard bør til Aalborg Amts Fattigkasse bøde 10 Rbd. Sølv; derimod bor Proprietair Foss under en daglig Mulkt af 2 Rbd. Sølv, ligeledes til samme Fattigkasse, udlevere til Baadsgaard den under Sagen omhandlede og Natten, mellem den 11te og 12te September 1820 i Kielstrup Søe anholdte Pulsvaad, Kaag og Tilbehør. Det ved Underretten Procurator Brix tillagte Salair udredes af det Offentlige. For Øvrigt hæves Procesomkostningerne ved Underretten. Den paaankede Exekutionsforretning bør staae ved Magt, forsaavidt deri er givet Udlæg for 56 Rbd. Sølv, men i Øvrigt være ophævet. Omkostningerne for Landsoverretten ophæves.
Aalborgs Stifts Adresseavis, 1824-04-28
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-04-28
Den 24de April. Udclarerede, Skipper P. Bruun til Kjøbenhavn med saltede og færske Sild og Æg. J. Theilmann, til dito med Byg, Havre, Uld og saltede Sild.
Aalborgs Stifts Adresseavis, 1824-04-28
Bekjendtgjørelser. Efter 10 Ugers haarde Lidelser behagede det Gud den 25de d. M. om Morgenen Kl. 5 at bortkalde til et bedre Liv min gode Kone Margaretha Pedersdatter, 37 Aar. Trende uopdragne Børn beklage med mig Tabet af den bedste Kone og Moder. Aalborg den 27de April 1824. Christen Christensen Gandrup.
Aalborgs Stifts Adresseavis, 1824-04-28
Søndagen den 2den Maj opføres af det dramatiske Selskab, i dets Locale, til Bedste for Huusarme, Menzikoff og Dolgorucki, eller: de Forviiste, Skuespil i 3 Acter. Indgangen aabnes K. 6 og Stykket begynder Kl. 7. Adgangsbilletter kunne afhentes hos Kiøbmand Hoffmann. Aalborg den 27de April 1824. Directionen.
Aalborgs Stifts Adresseavis, 1824-04-28
At jeg fra Dato boer hos Hr. Consul Rasch ved Vesteraae, bekjendtgjøres herved. Aalborg den 25de April 1824. Møller, Procurator.
Aalborgs Stifts Adresseavis, 1824-04-28
Regimentschirurg Vahl er flyttet til Madame Kjeldbergs Gaard ved Stranden.
Aalborgs Stifts Adresseavis, 1824-04-28
At Licitationen paa Giver Skoles Reparation m. m. foretaget paa Tinghuset i Løgstøer, istedetfor i Giver Skole, bekjendtgjøres herved. Skivum Præstegaard den 25de April 1824. Hübert.
Aalborgs Stifts Adresseavis, 1824-04-28
At en Samling i afdøde Proprietair Niels SteenildsBoe afholdes Fredagen næstkommende 21de Mai Formiddag Kl. 9 paa Woergaard, og at samtlige Legatarier derved ville give Møde, ønske undertegnede executores testamenti. Sæbye den 26de April 1824. Boeck. Poulsen.
Aalborgs Stifts Adresseavis, 1824-04-28
Frisk og godt Haugefrøe, forskjellige Sorter unge Frugttræer, der have baaret gode Frugter, Æblekjerner til at saae Lavendeler til Omplantning m. m., kan bekommes til billigste Priis hos Søren Hansen i Urbandsgade.
Aalborgs Stifts Adresseavis, 1824-04-28
Skipper Nicolai Nissen agter at blive færdig i denne Uge at afseile til Kjøbenhavn og medtager Fragtgods og Passagerer; Fartøiet ligger ved Toldboden.
Aalborgs Stifts Adresseavis, 1824-04-28
Hos Jngstrup boendes ved Kattesunds Port er som sædvanlig frisk og godt Haugefrøe at bekomme til billige Priser. Kløverfrøe, rødt og hvidt, samt russisk Hørfrøe, faaes til billig Priis hos Hans Kaarsberg.
Aalborgs Stifts Adresseavis, 1824-04-28
For en Enke eller en anden liden Familie, er en Stue og Sovekammer at faae til Leie, og kan tiltrædes strax. Anvises af Skomager A. Schou.
Aalborgs Stifts Adresseavis, 1824-04-28
Niels Mildberg er under 6te April d. A. forundt, Bevilling til at nedsætte sig i Ladepladsen Løkken, og der ernære sig ved med egne Hænder at oppudse Hatte.
Aalborgs Stifts Adresseavis, 1824-04-28
En Pige af honette Forældre, som nylig er confirmeret, kan til 1ste Maj erholde Condition, nærmere Underretning erfares paa Addresse-Contoiret.
Aalborgs Stifts Adresseavis, 1824-04-28
Hvor en fjelle Markedsboutik med alt Tilbehør, er at faae til Kjøbs, anviser Addresse-Contoiret.
Aalborgs Stifts Adresseavis, 1824-04-28
Sæbeoplaget hos Lars Bøggild er nu igjen forsynet med frisk Sæbe, som udsælges i Fjerdinger og Ottinger.
Aalborgs Stifts Adresseavis, 1824-04-28
Proclama. Creditorerne i Stervboet efter Muursvend Christen Brøndum, indkaldes herved med 12 Ugers Varsel, til, i Overeensstemmelse med Plakaten af 26de October 1792, at anmelde og beviisliggjøre deres formentlige Fordringer for undertegnede Skifteforvaltere. Aalborg den 20de April 1824. Wølfferdt. Schmidt.
Aalborgs Stifts Adresseavis, 1824-04-28
Gaardmand Christen Pedersen af Storehaabendal, i Aasted Sogn, har opgivet sit Boe til Skifterettens Behandling. Hvo som maatte formene at have noget Krav i den Boe, indkaldes herved med 12 Ugers Varsel, til at anmeldt saadant Krav for undertegnede Skifteforvalter. Bye- og Herredsfoged-Contoiret i Frederikshavn, den 15de April 1824. Westenholtz.
Aalborgs Stifts Adresseavis, 1824-04-28
Gaardmand Peder Mikkelsen i Vangen, i BindsleSogn, har opgivet sit Boe til Skifterettens Behandling. Enhver som maatte have Noget at fordre i dette Boe, indkaldes med 12 Ugers Varsel at anmelde sit Krav for undertegnede Skifteforvalter.
Aalborgs Stifts Adresseavis, 1824-04-28
Bye- og Herredsfoged-Contoiret i Frederikshavn, den 15de April 1824. Westenholz.
Aalborgs Stifts Adresseavis, 1824-04-28
Auctioner. Efter Begjæring af Skiftecommissionen i Generalkrigscommissair Schuchardts Stervboe i Viborg, bliver den dette Boe, i Forening med Generalkrigscommissair Marcussens Opbudsboe, tilhørende Dronninglunds Storskov, i Dronninglunds Sogn, Jerslev Herred, under Hjørring Amt, stillet til absolut Bortsalg ved 5te Auction som afholdes i Hjallerup Kroe i bemeldte Sogn Tirsdagen den 1ste Juni førstkommende om Middagen Kl. 12. Skoven er beliggende i Nærheden af Havet, og har et Area af circa 2380 Tdr. Land geometrisk Maal, hvoraf circa 1600 Tdr. Land ere bevorede med Bøge og Ege. Conditionerne bekjendtgjøres ved Auctionen, og ere forinden til Eftersyn hos Hr. Procurator Juul i Aalborg samt hos Skiftecommissionen i Generalkrigscommissair Schuchardt, Boe i Viborg. Hvilket herved bekjendtgjøres til alle Vedkommendes Efterretning. Sæbye den 26de April 1824. Boeck.
Aalborgs Stifts Adresseavis, 1824-04-28
Jfølge det under Skiftet efter afgangne Mads Lauksen, i Kielbach Vedtagne, bliver denne Gaard, der er beliggende i Dronninglunds Sogn, og staaer for 3 Tdr. 3 Skpr. Hartkorn, opraabt til absolut Bortsalg ved een eneste Auction som afholdes i selve Gaarden Mandagen den 17de Mai førstkommende om Formiddagen Kl. 9. Conditionerne erfares paa Auctionsstedet og Eiendommen, forevises af Besidderen Thomas Jensen. Sæbye den 26de April 1824. Boeck.
Aalborgs Stifts Adresseavis, 1824-04-28
Det Muursvend Christen Brøndums Stervboe tilhørende, i St. Hansgade under No. 544 Litr. B beliggende Huus med vedliggende have, agtes bortsolgt ved 3de Auctioner, den saaledes ere berammede: 1ste Auction den 27de, 2den Auction den 30te Dennes og 3die Auction den 7de Maj førstkommende. Efter Conditioner som paa Auctionsstedet nærmere vil blive bekjendtgjorte. Aalborg den 20de April 1824. Schmidt.
Aalborgs Stifts Adresseavis, 1824-04-28
Da det paa afgangne Landmaaler Halls Gaard med tilliggende Jorder og Hauge ved 3die Auction gjorte Bud, ikke er tillagt Approbation, saa bliver bemeldte Eiendomme stillet til 4de Auction, hvilken er berammet at afholdes i Gaarden selv i Nørre-Sundbye, Torsdagen den 6te Mai næstkommende, Formiddag Kl. 10, med adskillige for Kjøberen meget fordeelagtige Tillægsconditioner, hvilke forinden henligge til Eftersyn paa mit Contoir. Aalborg den 21de April 1824. Schmidt.
Aalborgs Stifts Adresseavis, 1824-04-29
Ode til Sandhed. Du, hvis Banner jeg vil freidig følge: Ædle Sandhed, Jordens bedste Skat! Du mit Taarnlys paa den vrede Bølge! Stjerne, klar, i Livets mørke Nat! J hvis Speil du, Lasters Slave, skue - sønderknuset - skue dig! - Og gys"! - Klare Glimt af Himmelborgens Lue leder Mørkets Søn til Solens Lys. Oceanets Dybhed, Fieldets Rifter mægte ei dit Lys at spærre ind. Dødningsynd for dig sin Bleghed skifter om med Rødme, som paa Brudens Kind. Maske, Sminke, Snildhed ei skal værge, naar J møde skal for Sandheds Ret, Skjules ei for den skal Syndens Dværge, eller Lastens frække Kjæmpeæt! Mismod, Kummer, Had og Avind tærge, Støvets Søn, og fylde Grav med Liig. Sandhed, Til dit Banner jeg vil sværge. Du Udødelighed skjænker mig. Sjunkne Verdiners Gruus du stolt betræder, kjæmper diærv mod Fordom, Overtro. Ved din Kraft du slynger Himlens Glæder midt i Nattens Mulm i Sorgens Bo. Af sin Aske vækker du Æoner, stiller dem for dig paa Dommens Dag! - Daad foreviger fra alle Zoner, hist ved Obelisk og her ved Kag. Sandhed! For dit Aasyn Skjændsels Lænker, tynge Perser=Romer Græker=Stat. Frække Hovmod du retfærdig sænker efter gylden Old i Mulm og Nat. Kneisende Trajaners Hædersminde, midt i Verdiners, Sphærers, Brand skal staae, medens hvirvlet om af Skjændsels Vinde, hist Neroners spredte Aske laae. For dig de Latiners Slægter svinde; raser ud Cæsarers vilde Mod. Retviis Sandhed dypper Skrivepinde, sørgende i Taare og i Blod. End naar Tiden smuldrer Borge, Stæder, præntet staaer din Skrivt i Erts og Steen. Sandheds Straale, du mit Øie glæder evig, majestætisk, klar og reen.
Aalborgs Stifts Adresseavis, 1824-04-29
Etatsraad Thaarups Veiledning til Kundskab om Fabrik,, Manufaktur- og Haandværks-Jndustrien er nu begyndt med det udkomne første Hæfte. Af de deri anførte 36 Haandteringer afhandles Brødbag ningen og dens Historie. Om Brøds Brug hos os i Oldtiden Skrivter og Brødbagning; Kartofflers Brug til Brød; Deigæltning; Bagerovne; Lovgivning om Bagning; om Brødets Beskaffenhed hos os; Frimesterskab; Rugbrødsbagere; Taxter, Forpligtelse til at have et vist Kornforraad, Laugsvedtægter for denne Haandtering; om Bagning paa Landet, (til Forhandling af bagt Brød i Kjøbstæderne.
Aalborgs Stifts Adresseavis, 1824-04-29
Recensenten i Telegraphen anseer det gavnligt, at bagt Rugbrød kunde falholdes af Landboen, uagtet Resc. af 8de Juli 1796 og Plac. af 3die April 1816 forbyder sligt. Men hverken har Recensenten anført behørige Grunde for sin Yttring, ikke heller ere de anførte tydelige og indlysende nok. Anmælderen heraf er af den modsatte Mening. Han føler sig overbeviist om, at denne Tilladelse vilde ikke være til sand Fordeel for Landmanden eller kunne gavne det Almindelige, derimod ved denne Tilladelse snittes atter paa en Pind til Kjøbstædnærings Ligkiste. Dog kan han ikke undlade at anmærke, at det maa ansees som en særdeles vigtig Pligt for Vedkommende, at bestemme Taxten saa lav, mueligt, og nøie at vaage over dens Holdelse og Brødets bestemte Beskaffenhed.
Aalborgs Stifts Adresseavis, 1824-04-29
Blandinger. J de indre Dele af Afrika ere for Jordbeskrivelsen gjorte vigtige Opdagelser af 3 Engelske Reisende, Doctor Ondney, Læge, Søelieutenant Klapperton og Jnfanteriemajor Den ham, og hvilke ere komne langt videre end de hidtil bekjendte Reisende. Efter den Underretning, der haves, vare de uden at aflægge Europæisk Dragt og uden at have lidt Fornærmelser af noget Folkeslag, som de vare imellem, komne til Lari, paa Grændsen af Bournou, der omtrent er lige langt fra Kap, Gambias Udløb og Strædet Ballel Mandeb, følgelig omtrent i Midten af det sydlige Afrika. J Juli 1823 vare de Reisende i Bournou. Sildigere har man er hørt fra dem. For deres Møie og Flid haaber man hældig Løn.
Aalborgs Stifts Adresseavis, 1824-04-29
Elberfelds Handelskompagnie paa Vestindien synes at have god Fremgang. Fra Julimaaned til Udgangen at December 1822 ere afsendte 3 Ladninger, en til Domingo, en til Mexiko, og en til Buenosaires. Værdien af de Tydske Manufakturvare beløb sig for den første til 115,000 Rbd. Courant, for den anden 265,000 Rbd., for den tredie til 243,000 Rbd. De udsendte Vares Beløb for 1825 udgjør i Alt 1 Million 338,000 Rbd. Courant. Holsteen har leveret Meelet, af Værdi 18000 Rbd. Cour. dertil. Da dette baade i Priis og Godhed holder Stand, med det Nordamerikanske, saa bør man formode, at de afsendte Prøver kunne bevirke nogen Afsætning paa de 3 nævnte Pladse. Thibetanske Geder, hvoraf Haarene bruges til Shawler, og hvilke for nogle Aar siden ere bragte til Frankerig, attraaes nu af Godseiere i Sverrig. Da Clima og Næring her i Danmark maa være dem ligesaa tjenlige, som i Thibet, var det ønskeligt, at Forsøg dermed her i Jylland, maatte gjøres. En Oberst Doncker i Nederlandene har opfundet et Slags Krigsfartøi, der blot behøver en Besætning af 3 Mand, for at kunne trodse det største Krigskibs Artilleri, og det kan desuden angribe Skibet og bore det i Grund. Han skal have tilbudet Regjeringen Opfindelsen. Spørgsmaalet bliver nok, hvorledes kommer denne Piece Krigskibet nær.
Aalborgs Stifts Adresseavis, 1824-04-29
Her i Landet er og gjort Forsøg af Kammerherre Baron Wedel-Jarlsberg med en lignende Maskine. Men Udfaldet er ikke offentlig bekjendt.
Aalborgs Stifts Adresseavis, 1824-04-29
J St. Peterskirken i Petersborg, hvor Gulvet er at Marmorfliser er indrettet 32 Kakkelovne for at opvarme Kirken. Dette skeer ved Varmerør, der gaae under Gulvet. At Sygdom ofte frembringes af Kirkers Kulde og Fugtighed, især naar Tilhørerne ere ved Gangen dertil bragte i Sved, er vistnok. Hvis Kirkerne kunde ved Varme vorde et sundt og behageligt Opholdstæd, besøgtes de vel hyppigen endnu. Dr. Vagner, en Preussisk Læge, har udgivet et Skrivt, hvori han godtgjør den Farlighed, som snævre Klæder har for Sundheden.
Aalborgs Stifts Adresseavis, 1824-04-29
Kongen af Neapel har udstædt en Anordning, der tilstæder toldfri Udførsel af Kornvare. Beviis paa Britternes store Herredømme i Jndien findes i, at de beherske omtrent 83 Millioner Mennesker, og have desuden Forbund med 45 Millioner. Den Brittiske Armee i Jndien bestaaer af 30000 Englændere og af 152585 Mand Jndfødte.